Kitöltési Útmutató
 a „HATÓSÁGI BIZONYÍTVÁNY

 iránti kérelem egyéni vállalkozók részére” 
nyomtatványhoz
1. rovat
A magyar hatóság által kiállított személyazonosító igazolványban vagy más, személyazonosításra alkalmas okmányban (útlevél vagy 2001. január 1. után kiadott vezetői engedély), illetve azok esetében, akik magyar hatóság által kiállított ezen típusú okmányokkal nem rendelkeznek, a külföldi útlevelükben szereplő adatokkal megegyező módon kell kitölteni.

2. rovat

Az egyéni vállalkozói igazolványon szereplő adatokkal megegyező módon kell kitölteni. 2010. január 1-jétől az igazolvány az egyéni vállalkozói tevékenyég megkezdésének és folytatásának nem feltétele, így amennyiben Ön nem rendelkezik ezzel, úgy székhelyét az Ön Ügyfélkapujának tárhelyére megküldött vagy az okmányirodában személyesen átadott igazolás tartalmazza.

3. rovat 

A nyilvántartási szám olyan egyedi azonosító, mely az egyéni vállalkozói igazolványoknak adattartalma, kitöltése ennek megfelelően szükséges. 2010. január 1-jétől az igazolvány az egyéni vállalkozói tevékenyég megkezdésének és folytatásának nem feltétele, így amennyiben Ön nem rendelkezik ezzel, úgy nyilvántartási számát az Ön Ügyfélkapujának tárhelyére megküldött vagy az okmányirodában személyesen átadott igazolás tartalmazza.

4. rovat 

Itt kell megjelölni azt, hogy Ön milyen adatra, tényre, állapotra vonatkozóan kéri hatósági bizonyítvány kiállítását az egyéni vállalkozók nyilvántartásából. Például annak igazolását kéri, hogy

· jelenleg is működő egyéni vállalkozó, vagy 

· meghatározott tevékenységet mióta folytat, vagy

· milyen időtartamban szünetelt az egyéni vállalkozása, vagy

· mikor szűnt meg az egyéni vállalkozói tevékenysége, stb.
Felhívjuk figyelmét, hogy a Közigazgatási és Elektronikus Közszolgáltatások Központi Hivatala, csak az egyéni vállalkozók nyilvántartásában szereplő adatokról adhat ki igazolást hatósági bizonyítvány formájában.

Az egyéni vállalkozók nyilvántartása tartalmazza:

· az egyéni vállalkozó természetes személyazonosító adatait, lakcímét, állampolgárságát, értesítési címét, szükség szerint a kézbesítési megbízott személyazonosító adatait, lakcímét, értesítési címét és elektronikus levélcímét,

· az egyéni vállalkozók nyilvántartásába történő felvétel napját,

· az egyéni vállalkozó főtevékenységét és tevékenységi köreit szakmakód szerint,

· a székhely, a telephely (telephelyek) és a fióktelep (fióktelepek) címét,

· szükség szerint az egyéni vállalkozói tevékenység szünetelésének tényét, kezdő- és zárónapját,

· az egyéni vállalkozó adószámát, ha az egyéni vállalkozó adószáma alkalmazását felfüggesztették vagy azt törölték, akkor a felfüggesztés, a felfüggesztés megszüntetése, a törlés, illetve e határozatok megsemmisítése vagy hatályon kívül helyezése tényét, továbbá a határozat jogerőre emelkedésének napját,

· az egyéni vállalkozó statisztikai számjelét és nyilvántartási számát,

· ha az egyéni vállalkozó rendelkezik igazolvánnyal, az igazolvány számát, kiállításának helyét és keltét, a kiállító hatóság megnevezését, az igazolvány cseréje, pótlása megtagadásának tényét, az igazolvány visszavonásának és érvénytelenségének tényét, valamint

· a törlés időpontját és okát.

5. rovat 

Itt szükséges megjelölni, hogy hány darab hatóság bizonyítvány kiadását kéri.
6. rovat 

A postázási cím megadása csak abban az esetben szükséges, amennyiben Ön nem a 2. rovatban megjelölt székhelyének címére kéri a hatósági bizonyítvány(ok) kézbesítését.
7. rovat 

Az illetékekről szóló 1990. évi XCIII. törvény 29.§ (1) bekezdése alapján a hatósági bizonyítvány kiállítása 3000 forint illeték alá esik. 
Kérjük, hogy a hatósági bizonyítványért fizetendő illeték összegének megfelelő értékű illetékbélyeget a keretbe ragasszák fel!

A fentieknek megfelelően kitöltött kérelem eredeti példányát a Közigazgatási és Elektronikus Közszolgáltatások Központi Hivatalához kell eljuttatni, az alábbi címre:

1450 Budapest, Pf. 81.
